wannaphong/clean_thaiwikipedia huggingface dataset:
# เทมเพสต์
เทมเพสต์ (เป็นวงบอยแบนด์ของเกาหลีใต้ภายใต้สังกัดเยฺว่หฺวาเอนเตอร์เทนเมนต์ กลุ่มประกอบด้วยสมาชิกเจ็ดคน ได้แก่ ฮันบิน, ฮยองซอบ, ฮยอก, ลิว, ฮวารัง, อึนชานและแทเร กลุ่มเปิดตัวเมื่อวันที่ 2 มีนาคม พ.ศ. 2565 ด้วยการเปิดตัวอีพีแรกชื่อว่า It's Me, It's We

 สมาชิก 
ดัดแปลงมาจากโปรไฟล์ Naver ของพวกเขา
 	ฮันบิน 
 ฮยองซอบ 
 ฮยอก 
 อึนชาน 
 ลิว 
 ฮวารัง 
 แทเร 

 ผลงานเพลง 
 อีพี 
+ รายชื่ออีพี แสดงรายละเอียด ตำแหน่งชาร์ต และยอดขาย ชื่อ รายละเอียด ตำแหน่งชาร์ตสูงสุด ยอดขาย KOR 
  It's Me, It's We วางจำหน่าย: 2 มีนาคม 2022
 สังกัด: เยฺว่หฺวาเอนเตอร์เทนเมนต์
 รูปแบบ: ซีดี, ดิจิทัลดาวน์โหลด, สตรีมมิง 2 KOR: 97,492 Shining Up วางจำหน่าย: 29 สิงหาคม 2022
 สังกัด: เยฺว่หฺวาเอนเตอร์เทนเมนต์
 รูปแบบ: ซีดี, ดิจิทัลดาวน์โหลด, สตรีมมิง 2 
 KOR: 80,563 On and On วางจำหน่าย: 22 พฤศจิกายน 2022
 สังกัด: เยฺว่หฺวาเอนเตอร์เทนเมนต์
 รูปแบบ: ซีดี, ดิจิทัลดาวน์โหลด, สตรีมมิง 1 KOR: 116,533

 ซิงเกิล 
+ รายชื่อซิงเกิล ปีที่จำหน่าย ตำแหน่งชาร์ต และชื่ออัลบั้ม ชื่อ ปี ตำแหน่งชาร์ตสูงสุด อัลบั้ม KOR VIEHotBillboard Vietnam Hot 100 chart positions:
 "Bad News":  "Bad News"2022 —  54It's Me, It's We "Can't Stop Shining" —  —Shining Up"Dragon (飛上)" —  —On & On "—" หมายถึง ไม่ติดชาร์ตหรือไม่ได้เผยแพร่ในพื้นที่นั้น

 หมายเหตุ
# แทน (วงดนตรี)
แทน (; ; ย่อมาจาก To All Nations) เป็นกลุ่มบอยแบนด์ชาวเกาหลีใต้ที่ก่อตั้งขึ้นผ่านรายการการแข่งขันเอาชีวิตรอดของสถานีเอ็มบีซีชื่อ The Wild Idol กลุ่มประกอบด้วยสมาชิกเจ็ดคน ได้แก่ ชางซัน แทฮุน จีซอง ซองฮย็อก แจจุน ฮย็อนย็อบ และจูอัน กลุ่มเปิดตัวเมื่อวันที่ 10 มีนาคม พ.ศ. 2565 โดยมีการเปิดตัวอีพีแรกชื่อ 1TAN.

 สมาชิก 
 ชางซัน 
 จูอัน 
 แจจุน 
 ซองฮย็อก 
 ฮย็อนย็อบ 
 แทฮุน 
 จีซอง 

 ผลงานเพลง 
 อีพี 
 ชื่อ รายละเอียด ตำแหน่งชาร์ตสุงสุด ยอดขายKORPeak chart position on Circle Album Chart (formerly Gaon Album Chart):
 1TAN: 
 2TAN (Wish ver): 
 2TAN (We ver): 
 Dream & Deurim: 1TAN วางจำหน่าย: 10 มีนาคม 2022
 สังกัด: ทิงก์เอนเตอร์เทนเมนต์
 รูปแบบ: ซีดี, ดิจิตัลดาวน์โหลด, สตรีมมิ่ง 24 KOR: 15,4602TANWish ver
 วางจำหน่าย: 21 มิถุนายน 2022
 สังกัด: ทิงก์เอนเตอร์เทนเมนต์
 รูปแบบ: ซีดี, ดิจิทัลดาวน์โหลด, สตรีมมิง 16 
 KOR: 18,665Cumulative sales of 2TAN (Wish ver):
 
 We ver
 วางจำหน่าย: 26 กรกฎาคม 2022
 สังกัด: ทิงก์เอนเตอร์เทนเมนต์
 รูปแบบ: ซีดี, ดิจิทัลดาวน์โหลด, สตรีมมิง 39 
 KOR: 11,895Cumulative sales of 2TAN (We ver):
 
 
 
 
 
 

 ซิงเกิลอัลบั้ม 
 ชื่อ รายละเอียด ตำแหน่งชาร์ตสุงสุด ยอดขาย KORDream & Deurim วางจำหน่าย: 11 ตุลาคม 2022
 สังกัด: ทิงก์เอนเตอร์เทนเมนต์
 รูปแบบ: ซีดี, ดิจิทัลดาวน์โหลด, สตรีมมิง 42 
 KOR: 13,804Cumulative sales of Dream & Deurim:
 
 
 
 

 ซิงเกิล 
 ชื่อ ปี ตำแหน่งชาร์ตสูงสุด อัลบั้ม "Du Du Du": 
 "Midnight", "Sing With You", "Walking on the Moon": "Du Du Du"2022 59  188 1TAN"Louder" —  — 2TAN"Walking On The Moon" —  193"Beautiful Lie" —  — Dream & Deurim "—" หมายถึง ไม่ติดชาร์ตหรือไม่ได้วางจำหน่ายในภูมิภาคนั้น

 ชาร์ตเพลงอื่น 
 ชื่อ ปี ตำแหน่งชาร์ตสูงสุด อัลบั้ม"Sing with You" 2022 189 2TAN"Midnight"  136

 หมายเหตุ
# ซ็อล อิน-อา
ซ็อล อิน-อา (เกิด พัง เย-ริน (방예린); 3 มกราคม 1996) เป็นนักแสดงชาวเกาหลีใต้ เป็นที่รู้จักกันดีในบทนำในละครโทรทัศน์เกาหลีเรื่อง พรุ่งนี้แดดออกอีกแล้ว (2018), บิวตีฟูลเลิฟ วันเดอร์ฟูไลฟ์ (2019) และ นัดบอดวุ่น ลุ้นรักท่านประธาน (2022) และบทสมทบในเรื่อง สาวน้อยจอมพลัง โดบงซุน (2017), นักเรียนอลวน มัธยมอลเวง (2017) และ รักวุ่นวาย นายมเหสีหลงยุค (2020–2021)

 ผลงาน 
 ภาพยนตร์ 
 ปี เรื่อง บทบาท  หมายเหตุ อ้างอิง 2017 โคลสอายส์ (Closed Eyes) พัก มี-ริม เว็บฟิล์ม  2022 ไฟลต์คลั่ง ฝ่านรกชีวะ (Emergency Declaration) แท-อึน  2023เลิฟมายเซนต์ (Love My Scent) อา-รา

 ละครโทรทัศน์ 
 ปี เรื่อง บทบาท	  หมายเหตุ อ้างอิง 2015 โปรดิวเซอร์หน้าใส หัวใจกุ๊กกิ๊ก (The Producers) แอนตี-แฟนของซินดี นักแสดงรับเชิญ (ตอนที่ 10)  2016 อ๊กยอ ผู้พิทักษ์แห่งโชซอน (Flowers of the Prison) พระสนมฮัน นักแสดงรับเชิญ   2017 สาวน้อยจอมพลัง โดบงซุน (Strong Girl Bong-soon) โจ ฮี-จิ    นักเรียนอลวน มัธยมอลเวง (School 2017) ฮง นัม-จู   2018 ซันนีอะเกนทูมอร์โรว์ (Sunny Again Tomorrow) คัง ฮา-นุย / ฮัน ซู-ช็อง   2019 สเปเชียลลาบอร์อินสเป็กเตอร์ (Special Labor Inspector) โก มัล-ซุก   2019–2020 บิวตีฟูลเลิฟวันเดอร์ฟูลไลฟ์ (Beautiful Love, Wonderful Life) คิม ช็อง-อา   2020 เส้นทางดาว (Record of Youth) ชัง จี-อา นักแสดงรับเชิญ (ตอนที่ 4, 7–15)	  2020–2021 รักวุ่นวาย นายมเหสีหลงยุค (Mr. Queen) โจ ฮวา-จิน   2022 นัดบอดวุ่น ลุ้นรักท่านประธาน (Business Proposal) จิน ย็อง-ซอ  2023 โอเอซิส (Oasis) โอ ชัง-ชิน ย้อนวัยใจสู้ฝัน (Twinkling Watermelon) ชเว เซ-กย็อง / โอ อึน-ยู

 ละครเว็บ 
 ปี ชื่อเรื่อง บทบาท หมายเหตุ อ้างอิง 2023 เซเลบบริตี: คนเด่น คนดัง คนดับ (Celebrity) ซง ย็อน-อู นักแสดงรับเชิญ (ตอนที่ 4) 

 รายการโทรทัศน์ 
 ปี ชื่อ สถานนีโทรทัศน์ บทบาท	  หมายเหตุ อ้างอิง 2015 A Look at Myself KBS2 Hidden Camera Agent   2017 Seoul Music Awards KBS N MC Red carpet  with MC Ding Dong  The Seoul Awards SBS with Yang Se-chan  2017–2019 Section TV MBC Host   2018 Law of the Jungle in Mexico SBS Cast member  Episodes 314–320  Dream Concert Host with Yoon Shi-yoon and Cha Eun-woo 2019 Paik's Mysterious Kitchen Challenger  Episode 1  2021 Law of the Jungle – Pent Island: Island of Desire Cast member  Episodes 451–452 

 มิวสิกวีดีโอ 
 ปี ศิลปิน เพลง 2014 SAM  Garosugil2016  Lee Seong Wook  To See 24K  Still 2017  Say Yes  Miss You John Park  DND (Do Not Disturb) Han Dong-geun  Undoable

 รางวัลและการเสนอชื่อเข้าชิง 
 รางวัล ปี สาขา ผู้ได้รับ/ผลงาน ผล อ้างอิง APAN Star Awards 2021 Excellence Award, Actress in Serial Drama Beautiful Love, Wonderful Life   Baeksang Arts Awards 2019 Best New Actress – Television Sunny Again Tomorrow   KBS Drama Awards 2018 Best New Actress   2019 Excellence Award, Actress in a Serial Drama Beautiful Love, Wonderful Life   Netizen Award, Actress   Best Couple Award Seol In-ah Beautiful Love, Wonderful Life  MBC Drama Awards 2019 Best Supporting Cast in Monday-Tuesday Miniseries Special Labor Inspector   MBC Entertainment Awards 2017 Female Rookie Award in Show/Sitcom Category Section TV
# มีนาคม พ.ศ. 2565
มีนาคม พุทธศักราช 2565 เป็นเดือนที่ 3 ของปี พ.ศ. 2565 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี

 สถานีย่อย:เหตุการณ์ปัจจุบัน
# คิม เซ-ย็อง
คิม เซ-ย็อง (เกิด 20 พฤศจิกายน พ.ศ. 2534) เป็นนักร้อง แร็ปเปอร์ และนักแสดงชาวเกาหลีใต้ เซ็นสัญญากับบริษัทเอชทูมีเดีย เขาได้เปิดตัวกับกลุ่มไอดอลมายเนม ในปี พ.ศ. 2554 คิมเริ่มอาชีพการแสดงก่อนหน้านั้นสองปี โดยปรากฏตัวในละครโทรทัศน์เรื่อง Green Coach เขาปล่อยมินิอัลบั้มแรกของเขาชื่อ Connection โดยเป็นอิสระจากวงมายเนมที่ญี่ปุ่นในเดือนพฤษภาคม พ.ศ. 2562

 ผลงานเพลง 

 อัลบั้ม 
 มินิอัลบั้ม 
 ชื่อ รายละเอียด อันดับสูงสุดบนชาร์ต ยอดขายJPNOricon ญี่ปุ่นConnection วันจำหน่าย: 10 พฤษภาคม พ.ศ. 2562
 สังกัด: Universal Music Japan
 รูปแบบ: ซีดี, ดิจิตัลดาวน์โหลด 41

 ผลงานในสื่ออื่นๆ 
 ละคร 
 พาวเวอร์เรนเจอร์ ไดโนฟอร์ซ เบรฟ (2017) รับบทเป็น ควอน จูยอง / เบรฟเคียวริวเรด (เบรฟเรดไดโน)
# เทศบาลตำบลวงฆ้อง
เทศบาลตำบลวงฆ้อง เป็นองค์กรปกครองส่วนท้องถิ่นประเภทเทศบาลตำบล ซึ่งมีความเจริญมากกว่าตัวอำเภอพรหมพิราม จังหวัดพิษณุโลก มีประชากรในเดือนธันวาคม พ.ศ. 2564 จำนวนทั้งสิ้น 3,092 คน มีพื้นที่ครอบคลุมบางส่วนของตำบลวงฆ้องและตำบลมะต้องอยู่ห่างจากตัวเมืองพิษณุโลกประมาณ 39 กิโลเมตร และอยู่ห่างจากกรุงเทพมหานครประมาณ 400 กิโลเมตร
# อี กัน-อู
อี กัน-อู (เกิด 30 มกราคม พ.ศ. 2532) เป็นนักร้องและนักแสดงชาวเกาหลีใต้ ในช่วงแรกขาเรียนโรงเรียนกีฬา ต่อมาเขาตัดสินใจที่จะเป็นนักร้องเมื่ออายุ 20 ปี และย้ายไปโซลเพื่อประกอบอาชีพนั้น

กันอูเซ็นสัญญากับเอชทูมีเดีย ซึ่งเขาเดบิวต์กับบอยกรุปมายเนม ในฐานะไอดอล เขาทำหน้าที่เป็นหัวหน้าวงและนักร้องนำของกลุ่ม เขามีผลงานการแสดงครั้งแรกในเรื่อง Shinokubo Story (2013) ร่วมกับสมาชิกในกลุ่ม สตูดิโออัลบั้มแรกของเขาที่เป็นอิสระจากวงมายเนมชื่อว่า I Am 27 (2016) วางจำหน่ายที่ญี่ปุ่นในเดือนมกราคม

 ผลงานเพลง 

 อัลบั้ม 
 มินิอัลบั้ม 
 ชื่อ รายละเอียด อันดับสูงสุดบนชาร์ต ยอดขายJPNOriconBillboardญี่ปุ่นI Am 27 วันจำหน่าย: 30 มกราคม พ.ศ. 2559
 สังกัด: วายเอ็มทรีดี
 รูปแบบ: ซีดี, ดิจิตัลดาวน์โหลด 39 75 JPN: 3,851
# รัสเซียยุโรป
รัสเซียยุโรป (,) เป็นพื้นที่ส่วนตะวันตกและมีประชากรมากที่สุดของประเทศรัสเซีย ซึ่งมีภูมิศาสตร์ตั้งอยู่ทางในทวีปยุโรป เมื่อเทียบกับภาคตะวันออกที่มีประชากรเบาบางซึ่งอยู่ในทวีปเอเชีย รัสเซียยุโรปครอบคลุมพื้นที่สำคัญของยุโรปตะวันออก โดยครอบคลุมพื้นที่ประมาณ 40% ของพื้นที่ทั้งหมดของทวีปยุโรปโดยมีประชากรมากกว่า 15% ของทั้งหมด ทำให้รัสเซียเป็นผู้นำของทวีปทั้งในด้านภูมิศาสตร์และข้อมูลประชากร

 พื้นที่และข้อมูลประชากร 
รัสเซียยุโรปมีประชากรประมาณ 75% หรือ 3/4 ของประชากรทั้งหมดของประเทศรัสเซีย ครอบคลุมพื้นที่กว่า 3,995,200 ตารางกิโลเมตร (1,542,600 ตารางไมล์) โดยมีประชากรเกือบ 110 ล้านคน ทำให้รัสเซียเป็นประเทศที่ใหญ่ที่สุดและมีประชากรมากที่สุดในทวีปยุโรป รัสเซียยุโรปเป็นภูมิภาคที่หนาแน่นที่สุดของประเทศรัสเซีย โดยมีความหนาแน่นของประชากร 27.5 คนต่อตารางกิโลเมตร (70 คนต่อตารางไมล์)

ทั้งสามนครสหพันธ์ของประเทศรัสเซียอยู่ในรัสเซียยุโรป เมืองเหล่านี้ได้แก่ มอสโก เมืองหลวงของประเทศและเมืองที่ใหญ่ที่สุด ซึ่งเป็นเมืองที่มีประชากรมากที่สุดในยุโรปอีกด้วย เซนต์ปีเตอส์เบิร์ก เมืองหลวงแห่งวัฒนธรรมและเมืองที่มีประชากรมากเป็นอันดับสองของประเทศ และเซวัสโตปอลซึ่งตั้งอยู่ในคาบสมุทรไครเมียซึ่งเป็นที่ยอมรับในระดับสากลว่าเป็นส่วนหนึ่งของยูเครน

 ความสอดคล้องกับฝ่ายบริหาร 
center|750px|Federal districts of Russia
# โฮมอ ดอรอบี
โฮมอ ดอรอบี (Homa Darabi, ค.ศ. 1940–1994) เป็นกุมารแพทย์ นักวิชาการ และนักเคลื่อนไหวทางการเมืองภายใต้พรรคแห่งชาติอิหร่าน เธอเป็นที่รู้จักจากการเสียชีวิตของเธอหลังเผาตนเองประท้วงกฎบังคับสวมฮิญาบ

 ประวัติ 
ดอรอบีเกิดในปี ค.ศ. 1940 ในเตหะราน เธอเข้าศึกษาที่วิทยาลัยแพทยศาสตร์ มหาวิทยาลัยเตหะรานในปี ค.ศ. 1959 ในปี ค.ศ. 1960 เธอเคยถูกควบคุมตัวหลังจัดการเดินขบวนของนักศึกษาเพื่อสนับสนุนแนวร่วมแห่งชาติ เธอสมรสกับเพื่อนร่วมรุ่น Manoochehr Keyhani ในปี ค.ศ. 1963 หลังจบการศึกษา เธอเป็นแพทย์อยู่ที่หมู่บ้าน Bahmanieh ทางตอนเหนือของอิหร่าน เดินทางไปสหรัฐอเมริกาเพื่อศึกษาต่อเฉพาะทางและได้รับวุฒิบัตรกุมารเวชศาสตร์และจิตเวชศาสตร์ เธอเดินทางกลับอิหร่านในปี ค.ศ. 1976 และเป็นอาจารย์ด้านกุมารเวชศาสตร์ประจำมหาวิทยาลัยเตหะรานที่ซึ่งเธอกลับเข้าสู่การเคลื่อนไหวทางการเมืองโดยการต่อต้านราชวงศ์ปาห์ลาวี นอกจากนี้เธอยังสอนที่มหาวิทยาลัยแห่งชาติ (ปัจจุบันคือมหาวิทยาลัย Shahid Beheshti)

เธอถูกไล่ออกในเดือนธันวาคม ค.ศ. 1991 หลัง "ปฏิเสธการสวมฮิญาบ" และถึงแม้คำสั่งนี้จะถูกศาลตัดสินยกเลิกไปแล้ว มหาวิทยาลัยก็ยังคงปฏิเสธที่จะรับเธอเข้าเป็นอาจารย์อีก

 การเสียชีวิต 
ดอรอบีกระทำการเผาตนเองประท้วงโดยราดน้ำมันเครื่องลงบนศีรษะของตัวเองในวันที่ 21 กุมภาพันธ์ ค.ศ. 1994 หลังเธอถอดฮิญาบของเธอออกตรงพื้นที่ใกล้กับทางหลวงใกล้ย่านแทจรีช

เธอเสียชีวิตในโรงพยาบาลในวันถัดมาจากแผลไฟไหม้

 อ่านเพิ่ม
# วัดไพศาลี
วัดไพศาลี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกเดื่อ อำเภอไพศาลี จังหวัดนครสวรรค์ ที่ดินที่ตั้งวัดมีเนื้อที่ 15 ไร่ 3 งาน โฉนดที่ดิน เลขที่ 9126 ที่ธรณีสงฆ์ จำนวน 5 แปลง เนื้อที่ 7 ไร่ 2 งาน โฉนดที่ดิน เลขที่ 9138, 14788, 9133, 9472 ปัจจุบันมีพระครูนิทัศน์ปัญญาวุธ เป็นเจ้าอาวาส

วัดไพศาลีตั้งวัดเมื่อวันที่ 11 มิถุนายน พ.ศ. 2527 ผู้ร่วมสร้างวัดประกอบด้วย พ่อกอบกับแม่ผัน นามโสวรรณ พ่อคงบัวรอด พ่อใหญ่ตรีจันทร์ พ่อเกริกกับแม่เงิน บัวจันทร์ แม่พรมบัวรอด พ่อเลียบกับแม่ขาว พลอยสวรรค์ พ่อเหลือบ แม่สายมิ่งขวัญ นายบุญชูกับนางเชิญ นามโสวรรณ และผู้ใหญ่กองรุ่งเรืองศรี ได้ร่วมกันปรึกษาหารือร่วมกันดำเนินการก่อสร้างวัดโดยการซื้อที่ดินของ นายปล้อง ขวัญพุทโธ 5 ไร่ และนายปล้อง บริจาคให้อีก 1 ไร่ รวมเป็น 6 ไร่ ได้สร้างเสนาสนะจนพระภิกษุ สามเณร สามารถอยู่จำพรรษาได้ ได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2541 เขตวิสุงคามสีมา กว้าง 5 เมตร ยาว 20 เมตร 

อาคารและเสนาสนะที่สำคัญ ได้แก่ อุโบสถ กว้าง 20 เมตร ยาว 40 เมตร สร้างเมื่อ พ.ศ. 2544 เป็นอาคารคอนกรีตเสริมเหล็ก วิหาร กว้าง 6. 10 เมตร ยาว 6.10 เมตร สร้างเมื่อ พ.ศ. 2552 ศาลาการเปรียญ กว้าง 20 เมตร ยาว 30 เมตร คอนกรีตเสริมเหล็ก กุฏิสงฆ์ จำนวน 14 หลัง เป็นอาคารไม้ 10 หลัง อาคารคอนกรีตเสริมเหล็ก 4 หลัง  เป็นอาคารคอนกรีตเสริมเหล็ก ศาลาอเนกประสงค์ กว้าง 9 เมตร ยาว 17 เมตร สร้างเมื่อ พ.ศ. 2548 หอระฆัง 1 หลัง โรงครัว 1 หลัง เรือนเก็บพัสดุ 1 หลัง และเรือนรับรอง 2 หลัง
# วัดผาบ่อง (จังหวัดเชียงใหม่)
วัดผาบ่อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่ มีที่ดินตั้งวัดประมาณ 2 ไร่

วัดผาบ่อง เดิมเรียกว่า วัดผาบ่องปราสาท มีเนื้อที่ติดกับวัดปราสาท ผู้ให้การสนับสนุนการสร้างวัดทั้งสองเป็นคนในตระกูลเดียวกัน และมีประตูเล็ก ๆ ไปมาหาสู่กัน สร้างเมื่อ พ.ศ. 2015 ตามตำนานวัดผาบ่องได้กล่าวว่า ประมาณ พ.ศ. 1967–2030 อีกแหล่งข้อมูลระบุว่าสร้างเมื่อ พ.ศ. 2035 โดยกลุ่มเงี้ยวซึ่งอาศัยอยู่วัดผาบ่อง จังหวัดแม่ฮ่องสอน (แม่ฮ่องสอนมีวัดผาบ่องเหนือและวัดผาบ่องใต้) จากนั้นได้อพยพมาอยู่ที่เชียงใหม่ และได้สร้างวัดผาบ่องซึ่งเรียกตามชื่อของหมู่บ้าน

ภายในวัดมีพระพุทธรูปปางสัมฤทธิ์ทองคำหนัก 680,000 บาท วิหารทรงล้านนา มีมุขยื่นออกมาทางด้านเหนือเจดีย์ เจดีย์ เป็นทรงปราสาท มีซุ้มพระพุทธรูปทั้ง 4 ด้าน และมีบ่อน้ำศักดิ์สิทธิ์ ชาวบ้านมักต่างพากันเดินทางมาขอน้ำไปประกอบพิธีทางศาสนา สะเดาเคราะห์ สืบชะตา ทำน้ำมนต์ ดื่ม และขับไล่สิ่งชั่วร้ายออกจากร่างกาย
# คอเคซัสเหนือ
คอเคซัสเหนือ   หรือ ซิสคอเคเซีย  เป็นภูมิภาคย่อยในทวีปยุโรปตะวันออก อยู่ทางเหนือของภูมิภาคคอเคซัสใหญ่ทั้งหมด และเป็นส่วนหนึ่งของประเทศรัสเซีย โดยตั้งอยู่คั่นกลางระหว่างทะเลอะซอฟและทะเลดำทางทิศตะวันตก และทะเลแคสเปียนทางทิศตะวันออก ภูมิภาคนี้มีพรมแดนติดกับจอร์เจียและอาเซอร์ไบจานทางทิศใต้ เมืองครัสโนดาร์เป็นเมืองที่ใหญ่ที่สุดในคอเคซัสเหนือ

ในทางการเมือง คอเคซัสเหนือประกอบด้วยสาธารณรัฐและดินแดนของประเทศรัสเซีย ตั้งอยู่ทางเหนือของเทือกเขาคอเคซัสหลัก ซึ่งแยกจากเทือกเขาคอเคซัสใต้ ซึ่งเป็นส่วนหนึ่งของประเทศรัสเซีย มีอาณาเขตอยู่ภายในเขตสหพันธ์คอเคซัสเหนือและเขตสหพันธ์ใต้ และประกอบด้วยดินแดนครัสโนดาร์, ดินแดนสตัฟโรปอล และสาธารณรัฐที่เป็นส่วนประกอบ โดยนับจากตะวันตกไปตะวันออก ได้แก่ สาธารณรัฐอะดีเกยา, คาราชาเยโว-ซีร์คัสเซีย, คาบาร์ดีโน-บัลคาเรีย, นอร์ทออสซีเชีย–อะลาเนีย, อิงกูเชเตีย, เชเชน, ดาเกสตาน และทางเหนือ ได้แก่ สาธารณรัฐคัลมืยเคียสามารถดูแผนผังขนาดเล็กของภูมิภาคได้ที่

 คลังภาพ
# ดิเอโก บาร์ดังกา
ดิเอโก บาร์ดังกา โฟลเรซ (เกิด 20 มีนาคม พ.ศ. 2536) หรือที่รู้จักในชื่อ ดิเอโก บาร์ดังกา เป็นนักฟุตบอลชาวสเปน เชื้อสายฟิลิปปินส์ ปัจจุบันลงเล่นในตำแหน่งกองหลังให้แก่เปอร์ซิซโซโล ในลีกาซาตู 

 สโมสรอาชีพ 
 บุรีรัมย์ ยูไนเต็ด 
วันที่ 15 มีนาคม พ.ศ. 2565 เขาได้ลงเล่นนัดแรกให้แก่สโมสรในการแข่งขันเอเอฟซีแชมเปียนส์ลีก 2022 รอบเพลย์ออฟ ซึ่งบุรีรัมย์บุกไปแพ้แทกูในช่วงลูกโทษ 3–2 ผลประตูรวม 4–3 พลาดโอกาสเข้ารอบแบ่งกลุ่มอย่างน่าเสียดาย

วันที่ 19 มีนาคม พ.ศ. 2565 เขาได้ลงเล่นนัดแรกและทำประตูแรกในการแข่งขันไทยลีก ฤดูกาล 2565–66 ช่วยให้ทีมเปิดบ้านเอาชนะสุโขทัย 6–1

 ชลบุรี (ยืมตัว) 
วันที่ 15 ธันวาคม พ.ศ. 2565 บาร์ดังกาได้เปิดตัวกับชลบุรี ในไทยลีก โดยยืมตัวจากบุรีรัมย์ ยูไนเต็ด เขาจะสวมเสื้อหมายเลข 86 ให้กับสโมสรในการแข่งขันเลกที่สองของไทยลีก ฤดูกาล 2565–66"ฉลามชล" เปิดตัว "ดิเอโก้ บาร์ดันก้า" เสริมแกร่งเกมรับ

 ทีมชาติ 
บาร์ดังกา สามารถเลือกเล่นให้กับทีมชาติได้ทั้งสเปน และฟิลิปปินส์

 ฟิลิปปินส์ 
ในปี พ.ศ. 2562 เขาได้รับคำเชิญให้ไปฝึกกับทีมชาติฟิลิปปินส์

ในเดือนมิถุนายน พ.ศ. 2562 เขาถูกเรียกตัวติดทีมชาติฟิลิปปินส์ ในการแข่งขันกระชับมิตรที่พบกับจีน แต่เขาไม่สามารถเล่นให้กับฟิลิปปินส์ได้ เนื่องจากติดขัดข้อจำกัดคุณสมบัติบางประการที่ไม่ผ่านเกณฑ์การโอนสัญชาติ

ในเดือนมีนาคม พ.ศ. 2564 เขามีชื่อติดทีมชาติฟิลิปปินส์ ในการแข่งขันเอฟเอเอส ไตรเนชันส์ ซีรีส์ที่พบกับมาเลเซีย และสิงคโปร์

 สถิติอาชีพ 
 สโมสร 

สโมสรฤดูกาลลีกเอฟเอคัพลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูบุรีรัมย์ ยูไนเต็ด 2564–65 ไทยลีก— — —  1  0 —  1  0 2565–66 ไทยลีก 7  1  0  0  0  0  0  0  1 0  8  1 ชลบุรี (ยืมตัว) 2565–66 ไทยลีก 5  0 — — — —  5  0

 ทีมชาติ 

 ทีมชาติ  ปี  ลงเล่น  ประตู ฟิลิปปินส์ 2565  3  0 ทั้งหมด  3  0
# เอเอฟซีแชมเปียนส์ลีก 2022 รอบแบ่งกลุ่ม
รอบแบ่งกลุ่ม ของการแข่งขันเอเอฟซีแชมเปียนส์ลีก 2022 จะลงเล่นตั้งแต่วันที่ 15 เมษายน ถึง 1 พฤษภาคม พ.ศ. 2565 สำหรับโซนตะวันออก และตั้งแต่วันที่ 7 ถึง 27 เมษายน พ.ศ. 2565 สำหรับโซนตะวันตก. มีทีมที่เข้าร่วมการแข่งขันทั้งสิ้น 40 ทีมในรอบแบ่งกลุ่มเพื่อที่จะค้นหา 16 ทีมในการแข่งขัน รอบแพ้คัดออก ของ เอเอฟซีแชมเปียนส์ลีก 2022.

การจับสลาก

การจับสลากสำหรับรอบแบ่งกลุ่มจะจัดขึ้นในวันที่ 17 มกราคม พ.ศ. 2565, 14:00 MYT (UTC+8),ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 40 ทีมได้ถูกจับสลากอยู่ในสิบกลุ่มจากสี่ทีม: แต่ละห้ากลุ่มในโซนตะวันตก (กลุ่ม เอ–อี) และโซนตะวันออก (กลุ่ม เอฟ–เจ). สำหรับแต่ละโซน, ทีมที่เป็นทีมวางที่อยู่ในสี่โถและถูกจับสลากอยู่ในตำแหน่งที่สัมพันธ์กันภายในแต่ละกลุ่ม, ขึ้นอยู่กับพวกเขา การจัดอันดับสมาคม และทีมวางของพวกเขานอกเหนือจากสมาคมของพวกเขา, โดยคำนึงถึงความสมดุลทางเทคนิคระหว่างกลุ่มต่างๆ. ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.

ด้านล่างนี้คือ 40 ทีมที่เข้าสู่ในการจับสลากรอบแบ่งกลุ่ม, ซึ่งประกอบไปด้วยทีมที่เข้าร่วมโดยตรง 33 ทีมและผู้ชนะ 7 ทีมของ รอบเพลย์ออฟ ของ รอบคัดเลือกเพลย์ออฟ, ซึ่งไม่เป็นที่รู้จัก ณ เวลาของการจับสลาก.

โซนกลุ่มโถ 1โถ 2โถ 3โถ 4เอ–อี อัสซัดด์ อัลฟัยศอลี ปัคห์ตากอร์ อัลกุวะตุลญาวียะฮ์ อัลฮิลาล แซพอแฮน อัลวิห์ดาต อัตตะอาวูน ฟูลอด ชะบาบอัลอะฮ์ลี มุมไบซิตี นะซาฟ ควาร์ชี อัลญะซีเราะฮ์ อัรรอยยาน อิสติคลอล ชาร์จาห์ อัดดุฮัยล์ อัชชะบาบ อาฮัล อัลฆ็อรรอฟะฮ์เอฟ–เจ ชานตง ไท่ชาน อูราวะ เรดไดมอนส์ ยูไนเต็ดซิตี เมลเบิร์นซิตี คาวาซากิ ฟรอนตาเล ช็อนนัมดรากอนส์ คิตฉี ซิดนีย์ เอฟซี ช็อนบุกฮุนไดมอเตอส์ เชียงราย ยูไนเต็ด ฮหว่างอัญซาลาย  วิสเซล โคเบะ บีจี ปทุม ยูไนเต็ด กว่างโจว โจโฮร์ดารุลตักซิม อุลซันฮุนได เซี่ยงไฮ้พอร์ต โยโกฮามะ เอ็ฟ มารินอส ไลออนซิตีเซเลอส์ แทกู เอฟซี

ตารางการแข่งขัน
ตารางการแข่งขันของแต่ละแมตช์เดย์เป็นไปดังนี้.

นัดที่โซนตะวันตกโซนตะวันออก17–8 เมษายน 256515-16 เมษายน 2565210–11 เมษายน 256518-19 มิถุนายน 2565314–15 เมษายน 256521–22 เมษายน 2565418–19 เมษายน 256524–25 เมษายน 2565522–23 เมษายน 256527–28 เมษายน 2565626–27 เมษายน 256530 เมษายน – 1 พฤษภาคม 2565

สถานที่จัดแข่งขันสนามกลาง
เมื่อวันที่ 16 กุมภาพันธ์ 2565, เอเอฟซี ยืนยันเจ้าภาพสำหรับรอบแบ่งกลุ่ม โซนตะวันออก. เมื่อวันที่ 3 มีนาคม 2565, เอเอฟซี ยืนยันเจ้าภาพสำหรับรอบแบ่งกลุ่ม โซนตะวันตก.
กลุ่ม เอ และ บี: รียาด, ประเทศซาอุดิอาระเบีย
กลุ่ม ซี: ญิดดะฮ์, ประเทศซาอุดีอาระเบีย
กลุ่ม ดี: บูไรดะฮ์, ประเทศซาอุดิอาระเบีย
กลุ่ม อี: อัดดัมมาม, ประเทศซาอุดิอาระเบีย
กลุ่ม เอฟ และกลุ่ม เจ: บุรีรัมย์, ประเทศไทย
กลุ่ม จี: ปทุมธานี, ประเทศไทย
กลุ่ม เอช: นครโฮจิมินห์, ประเทศเวียดนาม
กลุ่ม ไอ: โจโฮร์บะฮ์รู, ประเทศมาเลเซีย

กลุ่ม
กลุ่ม เอ

กลุ่ม บี

กลุ่ม ซี

กลุ่ม ดี

กลุ่ม อี

กลุ่ม เอฟ

กลุ่ม จี

กลุ่ม เอช

กลุ่ม ไอ

กลุ่ม เจ

ตารางคะแนนของทีมอันดับสอง
โซนตะวันตก

โซนตะวันออก

หมายเหตุ
# ซูซาน วิคลันด์
ซูซาน วิคลันด์ (, เกิดปี 1954) เป็นแพทย์ชาวอเมริกัน เธอเป็นผู้ประกอบการทำแท้งคนเดียวในหลายพื้นที่ของภูมิภาคมิดเวสต์จนเกษียณอายุ และเธอเป็นเป้าโจมตีของกลุ่มก่อความรุนแรงต่อต้านการทำแท้งมาโดยตลอด

เธอเปิดคลินิกของตัวเองในเดือนกุมภาพันธ์ 1993 ในชื่อคลินิกสตรีเมาเตนคันทรี (Mountain Country Women's Clinic) ในโบซแมน รัฐมอนแทนา โดยซื้ออาคารของอดีตแพทย์วัย 72 ปีที่เคยได้ยินเรื่องราวของเธอและรับรู้ถึงแรงกดดันที่เธอแยกรับและยินดีขายอาคารให้กับเธอ

วิคลันด์เคยเผชิญกับการขู่ฆ่า, ทำร้ายร่างกาย, ถูกแอบติดตาม และคุกคามโดยกลุ่มต่อต้านสิทธิการทำแท้ง ส่งผลให้เธอต้องมีแผนในการป้องกันตัวเอง เช่น ปลอมตัวโดยสวมวิกและแต่งหน้าอย่างหนัก, พกปืนรีวอลเวอร์ที่มีกระสุนบรรจุติดตัว, สวมชุดป้องกันกระสุน, จ้างอารักขาส่วนบุคคล, มีสุนัขอารักขาติดตัว, เดินทางอ้อมออกนอกเส้นทางขณะกลับบ้านเพื่อไม่ให้กลุ่มต่อต้านรู้ว่าเธออาศัยอยู่ที่ไหน และเปลี่ยนแปลงเวลาในการทำกิจวัตรประจำวันไปเรื่อย ๆ ไม่ให้เป็นที่คาดเดาได้ นอกจากนี้ คลินิกของเธอ ทั้งคลินิกสตรีเมาเตนคันทรี (Mountain Country Women's Clinic) และองค์การสุขอนามัยสตรีฟาร์โก (Fargo Women's Health Organization) ล้วนเคยถูกเป็นเป้าการลอบวางเพลิง, โจมตีด้วยกรด และการใช้กำลังบุกเข้ารุกราน
# แซรีแฟ แกฟอรี
แซรีแฟ แกฟอรี (Zarifa Ghafari, เกิดปี 1994)Zarifa Ghafari - RUMI AWARDS , rumiawards.com เป็นนักการเมืองและนักเคลื่อนไหวชาวอัฟกานิสถาน ในเดือนพฤศจิกายน 2019 เธอขึ้นมาเป็นนายกเทศมนตรีนครไมดานชอหร์ ศูนย์กลางการปกครองของจังหวัดวอร์แดก ประเทศอัฟกานิสถาน เธอเป็นหนึ่งในนายกเทศบาลไม่กี่คนที่เป็นสตรี และเป็นนายกเทศบาลที่อายุน้อยที่สุดด้วยวัย 26 ปี เธอเป็นที่รู้จักจากความพยายามขับเคลื่อนสิทธิสตรีในอัฟกานิสถาน เธอได้รับรางวัลสตรีหาญกล้านานาชาติ ในปี 2020 โดยรัฐบาลสหรัฐอเมริกา เธอรอดชีวิตจากการพยายามลอบสังหารรวมสามครั้ง 

ในเดือนสิงหาคม 2021 ขณะที่ตอลิบานกำลังรุกคืบคาบูล แซรีแฟประกาศว่าเธอจะไม่หนีออกนอกประเทศ ในวันที่ 15 เดือนเดียวกันตอลิบานเข้ายึดคาบูลสำเร็จ เธอได้กล่าวไว้ว่า "ฉันนั่งอยู่ตรงนี้ รอให้พวกมันเข้ามา ไม่มีใครช่วยฉันหรือครอบครัวฉัน ฉันแค่กำลังนั่งกับพวกเราและสามีของฉัน พวกมันจะมาหาคนอย่างฉันและฆ่าทิ้งเสีย" หลังตอลิบานเข้ายึดรัฐบาลอัฟกานิสถานสำเร็จ เธอได้หลบหนีออกจากประเทศผ่านทางอิสตันบูล ประเทศตุรกี ในวันที่ 18 พร้อมด้วยสามี แม่ และพี่น้องสตรีอีกห้าคนRainer Schulze: Rettung auf der „Frauenschiene“, faz.net, 19 August 2021 (in German) ปัจจุบันเธอลี้ภัยอยู่ในเมืองบอนน์ ประเทศเยอรมนี

ดูเพิ่ม
 มารยัม ดูรานี
 ฟาวเซีย กูฟีย์
 ซาลีมา มัซซารี
 อาซรา ญะฟารี
# สเปซเอ็กซ์สตาร์เบส
สตาร์เบส  เป็นโรงงานผลิตจรวดเอกชน พื้นที่ทดสอบ และฐานปล่อยที่สร้างโดยสเปซเอ็กซ์ ซึ่งตั้งอยู่ที่โบคาชิกา ประมาณ 32 กิโลเมตร (20 ไมล์) ทางตะวันออกของบราวน์สวิลล์ รัฐเท็กซัส บนชายฝั่งอ่าวสหรัฐ เมื่อกำหนดแนวความคิด จุดประสงค์ที่ระบุไว้คือ "เพื่อให้สเปซเอ็กซ์เป็นฐานปล่อยพิเศษที่จะช่วยให้บริษัทสามารถรองรับรายการการปล่อยจรวดและพบกับหน้าต่างปล่อยที่แน่นหนาได้" ฐานปล่อยเดิมมีจุดมุ่งหมายเพื่อรองรับการปล่อยฟัลคอน 9 และฟัลคอน เฮฟวีและ ฐานปล่อยจรวด และ "จรวดระดับวงโคจรที่นำกลับมาใช้ใหม่ได้ที่หลากหลาย" แต่ในช่วงต้นปี พ.ศ. 2561 สเปซเอ็กซ์ได้ประกาศเปลี่ยนแปลงแผน โดยระบุว่าฐานปล่อยจะใช้สำหรับยานอวกาศรุ่นต่อไปของสเปซเอ็กซ์อย่าง สตาร์ชิป เท่านั้น ระหว่างปี พ.ศ. 2561 ถึง 2563 ฐานดังกล่าวได้เพิ่มการผลิตจรวดและความสามารถในการทดสอบอย่างมีนัยสำคัญ อีลอน มัสก์ ซีอีโอของสเปซเอ็กซ์ระบุในปี พ.ศ. 2557 ว่าเขาคาดว่า "นักบินอวกาศเชิงพาณิชย์ นักบินอวกาศเอกชน จะออกจากเซาท์เท็กซัส" และเขาเล็งเห็นถึงการปล่อยยานอวกาศไปยังดาวอังคารจากสถานที่นั้น

ระหว่างปี พ.ศ. 2555 ถึง 2557 สเปซเอ็กซ์ได้พิจารณาสถานที่ที่เป็นไปได้เจ็ดแห่งทั่วสหรัฐสำหรับสร้างฐานปล่อยจรวดเชิงพาณิชย์แห่งใหม่ โดยทั่วไปแล้ว สำหรับการปล่อยสู่วงโคจร พื้นที่ในอุดมคติจะต้องมีเส้นทางข้ามน้ำไปทางทิศตะวันออกเพื่อความปลอดภัย และตั้งอยู่ใกล้เส้นศูนย์สูตรมากที่สุดเท่าที่จะเป็นไปได้เพื่อใช้ประโยชน์จากความเร็วในการหมุนของโลก ในช่วงเวลานี้ ที่ดินผืนหนึ่งที่อยู่ติดกับหาดโบคา ชิกา ใกล้เมืองบราวน์สวิลล์ รัฐเท็กซัส เป็นพื้นที่ชั้นนำของตัวเลือก ในช่วงเวลาที่ขยายออกไปเรื่อยๆ ขณะที่สำนักงานบริหารการบินแห่งชาติสหรัฐ (FAA) ได้ทำการประเมินสิ่งแวดล้อมอย่างกว้างขวางเกี่ยวกับการใช้อ่าวเท็กซัส ที่ตั้งเป็นฐานปล่อยจรวด นอกจากนี้ ในช่วงเวลานี้สเปซเอ็กซ์ได้เริ่มซื้อที่ดินในพื้นที่ โดยซื้อพื้นที่ประมาณ 41 เอเคอร์ (170,000 ตารางเมตร) และเช่า 57 เอเคอร์ (230,000 ตารางเมตร) ภายในเดือนกรกฎาคม พ.ศ. 2557  สเปซเอ็กซ์ประกาศในเดือนสิงหาคม พ.ศ. 2557 ว่าพวกเขาได้เลือกสถานที่ใกล้กับบราวน์สวิลล์เป็นที่ตั้งฐานปล่อยจรวดที่ไม่ใช่ของรัฐแห่งใหม่ หลังจากการประเมินสิ่งแวดล้อมขั้นสุดท้ายเสร็จสิ้น และข้อตกลงด้านสิ่งแวดล้อมได้ดำเนินการภายในเดือนกรกฎาคม พ.ศ. 2557 ฐานปล่อยยานอวกาศสู่วงโคจรของสตาร์ชิปจะทำให้เป็นศูนย์ปฏิบัติการแห่งที่สี่ของสเแซเอ็กซ์ ตามสถานที่ฐานปล่อยจรวดอีกสามแห่งที่เช่าจากรัฐบาลสหรัฐ

สเปซเอ็กซ์ได้จัดพิธีวางศิลาฤกษ์ในฐานปล่อยจรวดแห่งใหม่ในเดือนกันยายน พ.ศ. 2557 และการเตรียมดินเริ่มขึ้นในเดือนตุลาคม พ.ศ. 2558 เสาอากาศติดตามลำแรกได้รับการติดตั้งในเดือนสิงหาคม พ.ศ. 2559 และถังเชื้อเพลิงจรวดลำแรกมาถึงในเดือนกรกฎาคม พ.ศ. 2561 ในช่วงปลายปี พ.ศ. 2561 การก่อสร้างเพิ่มขึ้นอย่างมาก และฐานได้เห็นการประดิษฐ์ของจรวดทดสอบต้นแบบขนาดเส้นผ่านศูนย์กลาง 9 เมตร (30 ฟุต) ลำแรก Starhopper ซึ่งได้รับการทดสอบและบินในเดือนมีนาคม–สิงหาคม พ.ศ. 2562 จนถึงปี 2564 มีการสร้างยานบินต้นแบบเพิ่มเติมที่โรงงานแห่งนี้สำหรับการทดสอบในระดับความสูงที่สูงขึ้น ภายในเดือนมีนาคม พ.ศ. 2563 มีพนักงานมากกว่า 500 คนในโรงงานแห่งนี้ โดยพนักงานส่วนใหญ่มีส่วนร่วมในการปฏิบัติงานตลอด 24 ชั่วโมงทุกวันสำหรับฐานปล่อยยานอวกาศสเปซเอ็กซ์รุ่นที่สามที่ชื่อ สตาร์ชิป
# ราฮีเล ดาวูต
ราฮีเล ดาวูต (จีนกลาง: 热依拉·达吾提; พินอิน: Rèyīlā Dáwútí; อุยกูร์: راھىلە داۋۇت; Rahile Dawut; เกิดปี 1966) เป็นอาจารย์ประจำมหาวิทยาลัยซินเจียงในประเทศจีน เธอเป็นที่รู้จักในระดับนานาชาติจากความเชี่ยวชาญของเธอในด้านตำนานพื้นถิ่นและธรรมเนียมของชาวอุยกูร์ เธอเคยได้รับรางวัลจากกระทรวงวัฒนธรรมจีน รวมถึงเป็นผู้ร่วมก่อตั้งสถาบันตำนานพื้นบ้านแห่งหนึ่งในประเทศจีน เธอถูกต้องสงสัยว่าถูกลักพาตัวและคุมขังในสถานที่ลับของทางการจีน หลังเธอสูญหายไปในปี 2017 

อาขีพการงาน
เธอเป็นสมาชิกของพรรคคอมมิวนิสต์จีนมายาวนานกว่า 30 ปี เธอเป็นอาจารย์ประจำมหาวิทยาลัยซินเจียง ก่อนถูกจับกุมตัวคุมขัง เธอก่อตั้งศูนย์วิจัยนิทานพื้นถิ่นชนกลุ่มน้อย (Minorities Folklore Research Center) ประจำมหาวิทยาลัยซินเขียง และดำรงตำแหน่งเป็นผู้อำนวยการศูนย์ นอกจากนี้เธอยังมีผลงานตีพิมพ์ทางวิชาการและหนังสือมากมาย

การสูญหาย
ในเดือนธันวาคม 2017 มีผู้ระบุว่าอาจารย์ราฮีเลได้บอกกล่าวแก้ญาติว่าตนมีแผนเดินทางจากอุรุมชีไปปักกิ่ง และนับจากนั้นก็ไม่มีใครติดต่อเธอได้อีก ครอบครัวและมิตรสหายของเธอออกประกาศว่าเธอหายสาบสูญในปี 2018 และภายในปีนั้นเป็นที่ทราบว่าเธอถูกควบคุมตัวไปอยู่ภายใต้รัฐบาลของจีน 
เจ้าหน้าที่รัฐไม่ได้เปิดเผยที่ควบคุมตัวเธออย่างเปิดเผย รวมถึงไม่มีการเปิดเผยรายงานสภาพความเป็นอยู่ การเข้าถึงทนาย หรือแม้แต่ว่าเธอถูกควบคุมตัวไปด้วยโทษอะไร ครอบครัวของเธอและกลุ่มสิทธิมนุษยชนต้องสงสัยว่าเธอเป็นหนึ่งในชาวอุยกูร์จำนวนมากที่ถูกคุมขับโดยเข้าหน้าที่รัฐ และกำลังถูกคุมขังไว้ใน "ค่ายปรับทัศนคติ" ในคุก หรือในที่คุมขังอื่น ๆ ของรัฐ

เธอเป็นหนึ่งในนักวิชาการชาวอุยกูร์ที่ถูกตั้งเป้าเพื่อฆ่าล้างเผ่าพันธุ์อัตลักษณ์ชาวอุยกูร์